25. ΑΠΟΦΑΣΙΣ ΥΠΟΥΡΓΟΥ ΕΡΓ ΑΣΙΑΣ Αριθ.49238/4101 της 13/23 Αυγ. 1955 Περί μισθολογικών κλάσεων ανέργων. Έχοντες υπ’ όψιν τας διατάξεις: α) Της παραγράφου 3 του άρθρ. 21 του Ν.Δ. 2961/54 «περί συστάσεως Οργανισμού Απασχολήσεως και Ασφαλίσεως Ανεργείας», β) τας διατάξεις του άρθρου 34 του αυτού ως άνω Ν.Δ/τος και γ) την υπ’ αριθμ. 7255/30.7.55 αναφοράν του Ο.Α.Α.Α., δι’ ης υπεβλήθη ημίν απόσπασμα εκ του πρακτικού της υπ’ αριθ. 49/18.5.55 συνεδριάσεως του Διοικητικού Συμβουλίου του Οργανισμού, καθ’ ην ελήφθη απόφασις περί κατατάξεως εις μισθολογικάς κλάσεις των ανέργων δια τον υπολογισμόν των χορηγουμένων επιδομάτων ανεργίας και στρατεύσεως αποφασίζομεν: Όπως δια τον υπολογισμόν των καταβλητέων επιδομάτων ανεργίας και στρατεύσεως του Νόμου 2054/52, εις τα υπαγόμενα εις την ασφάλισιν του Οργανισμού Απασχολήσεως και Ασφαλίσεως Ανεργίας πρόσωπα, κατατάσσωνται ταύτα, αναλόγως των ημερησίων ή μηνιαίων αποδοχών των, εις τας εν παραγρ. 2 του άρθρου 25 του Α.Ν. 1846/51 οριζομένας κλάσεις, του τεκμαρτού ημερομισθίου της κλάσεως λογιζομένου ως μέσου ημερησίου μισθού εφ’ ου θα υπολογίζεται το ποσόν του επιδόματος. 